Kematian Osama bin Laden

Osama bin Laden dilaporkan meninggal dunia sekitar jam 1 tengah hari 2 Mei 2011 (waktu Pakistan) selepas ditembak oleh Tentera AS di kepala dan dada dalam satu operasi serbuan selama 40 minit di Abbottabad, Pakistan. Presiden AS, Barack Obama, telah mengumumkan bahawa Osama telah dibunuh oleh sebuah pasukan operasi khas. 

Operasi yang mendapat kelulusan Presiden Obama ini dilakukan oleh pasukan khas yang terdiri daripada pasukan SEALs Tentera Laut Amerika Syarikat dengan kerjasama Agensi Perisikan Pusat (CIA). Operasi ini diberi nama Operasi Serampang Neptun (Operation Neptune's Spear) dan dilancarkan oleh pasukan khas ini yang dibawa dari sempadan Afghanistan. Serbuan dibuat ke atas rumah persembunyian Osama di Pekan Bilal, Abbottabad, Pakistan. Pasukan operasi khas AS telah mengambil mayat Osama ke Afghanistan untuk dikenalpasti sebelum mengebumikannya di laut dalam masa 24 jam dia meninggal dunia.

Rujukan

Pautan luar

 Abbottabad 3D Ben laden's house
Transcript and video of Obama's speech - White House

Kategori:2011 di Pakistan
Kategori:Daerah Abbottabad
Kategori:Operasi Agensi Perisikan Pusat
bin Laden, Osama
Kategori:Operasi melibatkan tentera khas Amerika
Kategori:Osama bin Laden
Kategori:Perang terhadap pengganasan